Document ID: 32005D0945

ΑΠΌΦΑΣΗ ΤΗΣ ΕΠΙΤΡΟΠΉΣ
της 23ης Δεκεμβρίου 2005
σχετικά με τη συνέχιση κατά το έτος 2006 των κοινοτικών συγκριτικών εξετάσεων και δοκιμών που άρχισαν το 2005 στο πολλαπλασιαστικό υλικό των ειδών Paeonia spp. και Geranium spp. δυνάμει της οδηγίας 98/56/ΕΚ του Συμβουλίου
(2005/945/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 98/56/ΕΚ του Συμβουλίου, της 20ής Ιουλίου 1998, για την εμπορία πολλαπλασιαστικού υλικού καλλωπιστικών φυτών (1),
την απόφαση 2005/2/ΕΚ της Επιτροπής, της 27ης Δεκεμβρίου 2004, για τον καθορισμό των ρυθμίσεων σχετικά με τις κοινοτικές συγκριτικές εξετάσεις και δοκιμές στο πολλαπλασιαστικό υλικό καλλωπιστικών φυτών ορισμένων ειδών δυνάμει της οδηγίας 98/56/ΕΚ του Συμβουλίου για τα έτη 2005 και 2006 (2), και ιδίως το άρθρο 3,
Εκτιμώντας τα ακόλουθα:
(1)
Στην απόφαση 2005/2/ΕΚ καθορίζονται οι ρυθμίσεις για τις συγκριτικές εξετάσεις και δοκιμές που εκτελούνται δυνάμει της οδηγίας 98/56/ΕΚ όσον αφορά τα είδη Paeonia spp. και Geranium spp. για τα έτη 2005 και 2006.
(2)
Οι εξετάσεις και οι δοκιμές που πραγματοποιήθηκαν το 2005 πρέπει να συνεχιστούν το 2006,
ΑΠΟΦΑΣΙΖΕΙ:
Άρθρο μόνο
Οι κοινοτικές συγκριτικές εξετάσεις και δοκιμές που ξεκίνησαν το 2005 στο πολλαπλασιαστικό υλικό των ειδών Paeonia spp. και Geranium spp. θα συνεχιστούν το 2006 σύμφωνα με την οδηγία 2005/2/ΕΚ.
Βρυξέλλες, 23 Δεκεμβρίου 2005.

Labels: 7
6